Document ID: 32008D0776

KOMISIJAS LĒMUMS
(2008. gada 6. oktobris),
ar ko groza Lēmumu 2007/365/EK par ārkārtas pasākumiem, kas vajadzīgi, lai novērstu Rhynchophorus ferrugineus (Olivier) ievešanu un izplatīšanos Kopienā
(izziņots ar dokumenta numuru K(2008) 5550)
(2008/776/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (1), un jo īpaši tās 16. panta 3. punkta ceturto teikumu,
tā kā:
(1)
Komisijas Lēmumā 2007/365/EK (2) dalībvalstīm noteikts pienākums pieņemt pasākumus, lai aizsargātos pret Rhynchophorus ferrugineus (Olivier) (konkrēto kaitīgo organismu). Turklāt dalībvalstīm ik gadu jāveic oficiāli apsekojumi, lai konstatētu konkrēto kaitīgo organismu vai pierādījumus par noteiktu palmu dzimtas augu inficēšanos ar konkrēto kaitīgo organismu to teritorijā.
(2)
Dalībvalstu 2007. gadā veiktajos oficiālajos apsekojumos konstatēja, ka konkrētais kaitīgais organisms inficē arī tādus palmu dzimtas augus, kuri Lēmumā 2007/365/EK nav minēti kā uzņēmīgie augi. Tādēļ ir lietderīgi Lēmumā 2007/365/EK noteiktos ārkārtas pasākumus piemērot arī šiem augiem.
(3)
Augu veselības pastāvīgā komiteja 2008. gada aprīlī novērtēja Lēmumā 2007/365/EK paredzēto ārkārtas pasākumus rezultātus. Komiteja secināja, ka jāatjaunina uzņēmīgo augu saraksts.
(4)
Tādēļ attiecīgi jāgroza Lēmums 2007/365/EK.
(5)
Šajā lēmumā paredzētie pasākumi ir saskaņā ar Augu veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2007/365/EK 1. panta b) punktu aizstāj ar šādu tekstu:
“b)
“uzņēmīgi augi” ir Areca catechu, Arenga pinnata, Borassus flabellifer, Brahea armata, Butia capitata, Calamus merillii, Caryota maxima, Caryota cumingii, Chamaerops humilis, Cocos nucifera, Corypha gebanga, Corypha elata, Elaeis guineensis, Livistona australis, Livistona decipiens, Metroxylon sagu, Oreodoxa regia, Phoenix canariensis, Phoenix dactylifera, Phoenix theophrasti, Phoenix sylvestris, Sabal umbraculifera, Trachycarpus fortunei un Washingtonia spp. ģints augi, kuru stumbra diametrs pie pamatnes ir lielāks par 5 cm, kas nav augļi vai sēklas;”.
2. pants
Šis lēmums ir adresēts dalībvalstīm.
Briselē, 2008. gada 6. oktobrī

Labels: 20
16
6